Document ID: 31980R0332

ΚΑΝΟΝΙΣΜΟΣ (ΕΟΚ) αριθ. 332/80 ΤΗΣ ΕΠΙΤΡΟΠΗΣ της 13ης Φεβρουαρίου 1980 περί ογδόης τροποποιήσεως του κανονισμού (ΕΟΚ) αριθ. 1528/78 "περί των λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών(1), όπως τροποποιήθηκε από τον κανονισμό (ΕΟΚ) αριθ. 2285/79(2), και ιδίως το άρθρο 6 παράγραφος 3 αυτού,
Εκτιμώντας:
ότι ο κανονισμός (ΕΟΚ) αριθ. 1528/78 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 2329/79(4), καθόρισε τις λεπτομέρειες καταβολής των ενισχύσεων για τις αποξηραμένες ζωοτροφές-
ότι, για τη διευκόλυνση της εφαρμογής αυτών των καθεστώτων ενισχύσεως, πρέπει να προβλεφθεί ότι οι εν λόγω ενισχύσεις θα προκαταβάλλονται με την επιφύλαξη παροχής ασφαλείας που θα αποδεσμεύεται κατά την αναγνώριση του δικαιώματος στην ενίσχυση- ότι, εν τούτοις, για να είναι δυνατόν να εκτιμηθεί η καλή λειτουργία του μέτρου πρέπει να περιορισθεί η περίοδος εφαρμογής του-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 13 του κανονισμού (ΕΟΚ) αριθ. 1528/78 αντικαθίσταται από το ακόλουθο κείμενο:
"Άρθρο 13
1. Το Κράτος Μέλος καταβάλλει το ποσό των ενισχύσεων εντός εκατόν πενήντα ημερών από της ημέρας καταθέσεως της σχετικής αιτήσεως.
2. Εν τούτοις, το ποσό των ενισχύσεων προκαταβάλλεται εάν ο ενδιαφερόμενος προσκομίζει αίτηση ενισχύσεως συνοδευόμενη από βεβαίωση που πιστοποιεί τη σύσταση ασφαλείας ίσης με αυτό το ποσό.
3. Η ασφάλεια συνίσταται υπό μορφή εγγυήσεως παρεχομένης από οργανισμό που ανταποκρίνεται στα κριτήρια που καθορίζονται από το Κράτος Μέλος στο οποίο κατετέθη η αίτηση ενισχύσεως.
4. Η ασφάλεια αποδεσμεύεται μόλις η αρμοδία αρχή του Κράτους Μέλους αναγνωρίζει το δικαίωμα στην ενίσχυση για τις ποσότητες που αναφέρονται στην αίτηση.
Εάν δεν αναγνωρισθεί το δικαίωμα στην ενίσχυση για το σύνολο ή μέρος των ποσοτήτων που αναφέρονται στην αίτηση, η ασφάλεια καταπίπτει κατ' αναλογία των ποσοτήτων για τις οποίες δεν ετηρήθησαν οι προϋποθέσεις του δικαιώματος στην ενίσχυση."
Άρθρο 2
Ο παρών κανονισμός αρχίζει να ισχύει την 1η Μαρτίου 1980.
Οι διατάξεις του άρθρου 1 που αναφέρονται στο άρθρο 13 παράγραφοι 2, 3 και 4 του κανονισμού (ΕΟΚ) αριθ. 1528/78 εφαρμόζονται μόνο στις αιτήσεις ενισχύσεως που κατατίθενται μέχρι και την 28η Φεβρουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 13 Φεβρουαρίου 1980.

Labels: 2
11
6